﻿Domnule Vladimir Putin, sunteţi în mare dificultate, în faţa lui Donald Trump 
Patosul cu care Donald Trump se adresează americanilor, ne descoperă căldura 
inimii, sinceritatea , iubirea faţă de oameni, de ţară, de Dumnezeu, a actualului 
preşedinte al SUA. E un început de preţuit. Cu sinceritate se va întâlni şi cu 
dumneavoastră, domnule preşedinte Vladimir Putin.  Dumneavoastră veţi fi în 
dificultate, pe tot timpul convorbirilor, cu domnul preşedinte Donald Trump. 
Nu ne aşteptam să dăruiţi domnului Igor Dodon, preşedintele Republicii 
Moldova, o hartă a Moldovei. Poporul român trăia în trei principate, Ardealul, 
Ţara Românească şi Moldova. Unirea românilor într-un singur stat a început în 
anul 1859, prin unirea Moldovei cu Ţara Românescă, sub numele de România. 
Harta la care ne referim datează din secolul al XVIII-lea. În 1812,  Imperiul rus-
ţarist anexează partea Moldovei dintre Prut şi Nistru. E vorba despre Basarabia. 
Igor Dodon, preşedintele Republicii Moldova, privind harta, afirmă: „Dacă 
Împeriul rus nu s-ar fi oprit la Prut, am fi avut acum o Moldovă întregită”. 
Domnule Igor Dodon, ar fi fost vorba de Moldova cucerită în totalitate, nu 
întregită. Întregirea înseamnă Unirea Republicii Moldova cu România. 
Republica Moldova este constituită pe partea de mijloc  a Basarabiei. Unirea a 
avut loc în 1918, prin revenirea la România, a Basarabiei şi Bucovinei. 
Domnule preşedinte Vladimir Putin, prin această hartă aţi săvârşit o agresiune 
mediatică, o ameninţare la adresa României, de extindrere a graniţei din 
interiorul României, de pe rîul Prut, stabilită de Stalin, până pe crestele 
Munţilor Carpaţi. 
Federaţia Rusă este moştenitoarea legală a URSS. Dumneavoastră, domnule 
preşedinte Vladimir Putin, dovediţi că sunteţi moştenitorul lui Iosif Visarionovici 
Stalin. Prin Tratatul dintre URSS şi Germania, din 1939, Stalin  a trasat graniţa 
din interiorul României, la fel a trasat graniţa din interiorul Poloniei, a ocupat 
Estonia, Letonia, Lituania. Prin acest tratat, s-a produs una din cele mai 
cutremurătoare crime la adresa umanităţii.  Republica Moldova este pe o parte 
a teritoriului românesc anexat de Stalin în 1940 şi reanexat în 1944. Domnule 
Preşedinte Vladimir Putin, cu o asemena poziţie a Federaţie Ruse, vă întâlniţi cu 
Domnul preşedinte Donald Trump?   Este o poziţie publică, foarte bine 
mediatizată!  Stalin a avansat propunerea Tratatului către Hitler, iar Hitler a 
fost de acord. 
Alianţa militară dintre România şi Statele Unite ale Americii  s-a stabilit între 
Bucureşti şi Washington şi orice decizie se ia tot de la Bucueşti şi Washington. 
Noi v-am scris cu bunăcredinţă, propunând o posibilitate de pace pe cursa 
lungă a istoriei (Scrisoarea precedentă, Domnilor Vladimir Putin şi Donald 
Trump). Aveam noi propuneri, pe care Moscova speram să le aprobe, dar 
mesajul dumneavoastră, cu harta, a ridicat un zid, care se  dovedeşte o piedică 
în calea credibilităţii dumneavoastră pe planul politicii internaţioanle. Există o 
singură cale, după opinia noastră, pentru ieşirea din impas, să declaraţi că 
difuzarea în masmedia a hărţii Moldovei a fost o greşeală, că regretaţi. 

